La XIII edició de les Jornades de Còmic de València tornen aquest cap de setmana a La Nau de la Universitat

## La XIII edició de les Jornades de Còmic de València tornen aquest cap de setmana a La Nau de la Universitat

Detall del cartell d'Ana Miralles.

Un any més, les Jornades de Còmic de València tornen al Centre Cultural La Nau de la UV. Organitzades per l'Associació Valenciana del Còmic (ASOVALCOM) i l'Aula de Còmic de la UV, és una cita del nové art amb una nodrida agenda d'activitats des del divendres 20 fins al diumenge 22 de setembre.

Més de 60 estands d'editorials, llibreries i artistes, repartits entre la planta baixa i la primera planta del Claustre de La Nau UV, donaran la benvinguda el públic que podrà assistir a dotzenes de trobades, presentacions i activitats gratuïtes per a tots els públics.

Enguany, els assistents podran trobar-se amb autors i autores com ara: **Víctor Puchalski, Pepe Moreno, Cian Tormey, Jordan Thomas, Julia Cejas, Ana Penyas, Amelia Navarro, Juanra Fernández, Raúlo Cáceres, Sarah con H, Enkaru, Jesús Redondo, Sergi San Julián, Jim Chadwick, Anna-Lina Mattar, Marina Sáez, Fernando De Felipe, Laura Pérez, Carla Berrocal, Marcos Martín, Muntsa Vicente, Antoni Guiral** i **Jordi Canyissà**. Durant les jornades hi haurà sessions de signatures.

Les jornades disposaran de diferents tallers per a totes les edats. Des d'un taller de lectura dedicat a l'últim treball de **Laura Pérez** anomenat ‘Nocturnos’, passant per dos tallers de manga, un per als més menuts i un altre per als més grans, tres tallers infantils, un altre taller de guió, un contacontes, un Kahoot de DC i una batalla de dibuixants patrocinada per XPpen i dirigida per **MacDiego**, on els huit participants rebran un premi. En tots els tallers es lliurarà un detall als participants.

A més, a més, aprofitant que el 21 de setembre se celebra el **Batman Day**, enguany les jornades es faran ressò amb una activitat. Durant el dissabte al matí, s’organitzarà una trobada al Claustre, per disfressar-se de **Batman, Batgirl, Joker**, o qualsevol personatge del món Batman, i es farà una foto de família. També s'organitzarà un concurs on es premiaran les millors disfresses. Hi haurà un joc reservat per als jocs de taula i l'exposició d’enguany està dedicada a **Mafalda**, que el 29 de setembre commemorarà 60 anys des de la seua primera publicació.

Com en l'edició passada, es vol aprofitar la gran quantitat de públic per realitzar una acció benèfica i solidària anomenada ‘Dulces Sueños’, amb la col·laboració de l'Associació Cultural La Taronja Friki. Durant les jornades s’instal·laran unes taules on es podrà bescanviar menjar no perible o productes d'higiene per còmics, llibres, videojocs, etc. Tot el que es reculla es lliurarà a la Llar Mare de Déu dels Desemparats de Càritas a Torrent.

Les Jornades de Còmic compten amb la col·laboració de la Regidoria d'Acció Cultural  de l'Ajuntament de València, Centre del Còmic Micharmut, Biblioteques Municipals de  València, XPpen, Criscolor, Cómics de Colección, Escoda, Sakura i Royal Talens.

**Cartell d’Ana Miralles**

El cartell d'enguany ha estat realitzat per **Ana Miralles**. Ana Miralles (Madrid, 1959) va estudiar Belles Arts a l'Escola de Sant Carles de València debutant a la revista ‘Rambla’ i posteriorment col·laborant en ‘Madriz’ i ‘Caire’. El 1990 publica ‘El brillo de una mirada’, amb guió d'**Emilio Ruiz**, i l'any següent treballa amb **Antonio Segura** en ‘Eva Medusa’, publicat per Glénat. Des de 2001 publica la sèrie ‘Djinn’ amb el guionista **Jean Dufaux**. Altres obres seues són: ‘De mano en mano’, ‘Wáluk’ i ‘Muraqqa’. El 2009, va rebre el premi a la seua trajectòria al Saló del Còmic de Barcelona.

Ana ha volgut reflectir al cartell la trajectòria ja important i consolidada de les Jornades, que compten amb tretze edicions. Al cartell s'aprecia que està dividit en vinyetes on podem distingir algunes petites parts d'altres cartells d'anys anteriors. Aquest detall és un homenatge d'Ana cap als cartells d'edicions passades. També es pot distingir un Pumby desfragmentat (un dels personatges favorits de l'autora) que està mirant a la xica que representa el còmic modern. Tant el Pumby com la xica uneixen les seues mirades simbolitzant la unió entre el còmic més clàssic o antic i el més modern. Un xicotet detall és l'escena de la xica on predominen els colors negre i roig, la qual cosa representa una altra referència a Pumby.

Més informació:

Arxivat en:

## Altres Notícies

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar